पाएं अपने शहर की ताज़ा ख़बरें और फ्री ई-पेपरडाउनलोड करें
झाबुआ जिले के कोविड प्रभारी मंत्री हरदीपसिंह डंग गुरुवार सुबह 11 बजे खवासा पहुंचे। उन्होंने कार्यकर्ताओं से बात की। इसके अलावा कोरोना संक्रमण को लेकर भी चर्चा की। मंत्री ने शनिवार और रविवार को भी गेहूं खरीदी शुरू कराने का भरोसा दिलाया।
खवासा पहुंचने पर पुलिस चौकी के पास भाजपा कार्यकर्ताओं ने प्रतीक चिह्न भेंट कर मंत्री का स्वागत किया। इस दौरान कार्यकर्ता कमल पाटीदार ने डंग से कहा खवासा में गेहूं उपार्जन केंद्र पर शनिवार-रविवार को गेहूं की तुलाई नहीं की जा रही है। इस कारण किसानों को काफी परेशानी का सामना करना पड़ रहा है। गेहूं खरीदी बंद होने की तारीख भी नजदीक है। अगर शनिवार-रविवार को भी गेहूं की खरीदी जारी रहे तो सभी किसान अपना गेहूं बेच सकेंगे। इस पर प्रभारी मंत्री डंग ने खरीदी शुरू होने का आश्वासन दिया।
इसके बाद डंग ने मीडिया से भी चर्चा की। उन्होंने कहा हमें वैक्सीनेशन के लिए अधिक से अधिक लोगों को जागरूक करना है। वैक्सीन लगने के बाद कोरोना व्यक्ति का कुछ नहीं बिगाड़ सकता। उन्होंने कहा ग्रामीण क्षेत्रों में वैक्सीनेशन को लेकर अफवाहों को हमें रोकना है। इसके बाद मंत्री ने खवासा सरपंच एवं भाजपा के पूर्व मंडल अध्यक्ष रमेश बारिया की माताजी के निधन पर उनके घर पहुंचे और शोक संवेदना प्रकट की।
इस दौरान भाजपा जिलाध्यक्ष लक्ष्मण सिंह नायक, मंडल प्रभारी श्यामा ताहेड, मंडल अध्यक्ष तोलसिंह गणावा, जनपद उपाध्यक्ष राजेंद्र भगत, महामंत्री कमल चावड़ा, देवीसिंह देवदा, मुकेश पाटीदार, शंकर खराड़ी, कमलेश भटेवरा, हरचंद भूरिया, गोपाल चौहान, कमल पाटीदार, प्रदीप सिसोदिया, गोविंद भगत, प्रवीण बैरागी सहित कार्यकर्ता मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva zho_Hant eng_Latn